《赠杨不弃山人杨工书画篆刻风致甚高二首 其二》
明代·胡应麟

画史曾闻顾虎头，诗情重睹郑台州。挥毫白练霜风起，研濯红丝雾雨流。

箧底灵文传赵璧，尊前奇气问吴钩。羊裘莫漫披燕邸，昨夜星芒动斗牛。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。